Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: A Kormány 306/2009. (XII. 28.) Korm. rendelete
Paragraph Index: 482

3. cikk A kötött segélyhitelkeret összege és pénzügyi feltételei A kötött segélyhitelkeretbõl finanszírozható projektek összértéke legfeljebb 60 millió EUR, azaz hatvan millió euró. A végleges kötelezettség az Eximbank és a Vietnámi Pénzügyminisztérium között megkötésre kerülõ egyedi hitelszerzõdések alapján keletkezik a 7. cikk szerint. A kötött segélyhitelkeretbõl folyósítható hitelek kedvezményének mértéke nem lehet kevesebb mint 35%, az OECD Megállapodással összhangban. A kötött segélyhitelkeretbõl folyósított hitelek futamideje a folyósítási idõszakot köve tõen nem haladhatja meg a 18 (tizennyolc) évet, amely idõtartam az OECD Megállapodásban foglaltak alapján a hitel kezdõnapját követõ 6 (hat) hónaptól számított maximum 3 (három) év türelmi idõt és maximum 15 (tizenöt) év törlesztési idõszakot foglal magába. Az éves kamat 0%. A kötött segélyhitelkeretbõl folyósított hitelekhez a folyósítási idõszak az egyedi hitelszerzõdésekben kerül rögzítésre, az adott projekttõl függõen. A folyósítási idõszak nem haladhatja meg a 3,5 (három és fél) évet. A kötött segélyhitelkeretbõl folyósított hitelekre az egyedi hitelszerzõdésekben rögzített mértékû kockázati felár kerül felszámításra az OECD Megállapodásban foglaltakkal összhangban, amely adományelem formájában elengedésre kerül a vegyes hitel részeként.

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes